મોહાલી ટેસ્ટમાં ત્રણ દિવસની રમતમાં ૨૫૧.૨ ઓવર ફેંકાઈ, જેમાં ૬૯૪ રન બન્યા અને ૪૦ વિકેટ પડી એટલે કે દરેક વિકેટ માટે સરેરાશ ૧૭ રન બન્યા. એ ટેસ્ટમાં બંને ટીમ તરફથી કુલ ત્રણ અર્ધસદી બની. એક તરફ ટી-૨૦ ક્રિકેટ સંપૂર્ણપણે બેટ્સમેનોની રમત બની ચૂકી છે અને બીજી તરફ પોતાના અસ્તિત્વ સામે સંઘર્ષ કરી રહેલા ટેસ્ટ ક્રિકેટને બચાવવા માટે ત્રણ દિવસીય વિકેટ બનાવવામાં આવી રહી છે. આ સ્થિતિમાં પાંચ દિવસીય ફોર્મેટનું શું ભલું થવાનું?